open-index/open-wikipedia-markdown huggingface dataset:
Wiebke

**Wiebke**, ook: **Wibke**, **Wibeke**, is 'n ou Duitse vroulike voornaam. Ander variasies is *Wibbke, Wubbke, Wübbke, Wübbecke, Wybke, Vibbeke, Vipcke*; die Deense *Vibeke* en die Sweedse *Viveka*.

## Oorsprong 
*Wiebke* is 'n verkleinvorm van die meer algemene Nederduitse en Friesiese vroulike voornaam *Wiebe, Wieba*. Dit is 'n kortvorm van die name wat met die lettergreep Wig- (Oudhoogduits, Oudnederlands *wīg* wat "stryd, oorlog" beteken) gevorm word, soos byvoorbeeld, *Wigberta* en *Wigburg*.

## Naamdag 
Die naamdag is aan twee heiliges opgedra:
* *Sint Wigbert* (13 Augustus, Angel-Saksiese priester, wat die oproep van Winfried Boniface gevolg het, en 'n sendeling in Hesse en Thüringen was. Die eerste ab van die klooster van Fritzlar in Hesse wat in 732 gestig is. † 13 Augustus 780); en
* *Sint Wiborada* (2 Mei, non in St. Gallen en raadgewer vir almal wat hulp gesoek het. Sy is oorlede tydens 'n aanval van die Hongare. † 2 Mei 926).

## Bekende naamdraers 
### Wibke 
* Wibke Apholt (* 1971) Switserse vlieënier
* Wibke von Bonin (* 1936), Duitse kunshistorikus en televisie-redakteur vir visuele kunste
* Wibke Brems (* 1981), Duitse politikus (Bündnis 90/Die Grünen)
* Wibke Bruhns (* 1938), Duitse joernalis en skrywer
* Wibke Meister (* 1995), Duitse sokkerspeler

### Wiebke 
* Wiebke Ahrndt (* 1963), Duitse volkekundige
* Wiebke von Carolsfeld (* 1966), Duitse filmredakteur, regisseur, draaiboekskrywer en filmvervaardiger
* Wiebke Eden (* 1968), Duitse skrywer
* Wiebke Frost (* 1966), Duitse aktrise
* Wiebke Hendriksen (* 1951), Duitse tafeltennisspeler
* Wiebke Hoogklimmer (* 1960 in Hannover), Duitse alt
* Wiebke Kethorn (* 1985), Duitse handbalspeler
* Wiebke Lehmkuhl (* 1983), Duitse operasanger
* Wiebke Lorenz (* 1972), Duitse joernalis en skrywer
* Wiebke Muhsal (* 1986), Duitse politikus (AfD)
* Wiebke Offer (* 1992), Duitse vlugbalspeler
* Wiebke Puls (* 1973), Duitse aktrise en sangeres
* Wiebke Pleister-Osterloh (* 1946), Duitse sielkundige
* Wiebke Scheschonka, Duitse aktrise
* Wiebke Siem (b. 1954), Duitse kunstenaar
* Wiebke Silge (* 1996), Duitse vlugbalspeler
* Wiebke Steffen (* 1946), Duitse kriminoloog
* Wiebke von Thadden (* 1931), Duitse skrywer
* Wiebke tom Dieck (* 1973), Duitse pianis
* Wiebke Ullmann (* 1988), Duitse atleet
* Wiebke Zielke (* 1979), Duitse aktrise

## Familienaam of van 
* Karsten Wiebke (* 1938), Duitse politikus (SPD)

## Ander 
* Orkaan Wiebke (1990),

## Verwysings
Delosperma steytlerae

***Delosperma steytlerae*** is 'n plantjie in die *Aizoaceae* (vygie)-familie wat endemies aan Zimbabwe is. Dit is op Zimbabwe se rooilys as *kwesbaar* (VU) gelys.

Hierdie vetplantjie word 15&nbsp;cm hoog en het 2-4,5 cm lang blaartjies en wit blommetjies. Dit kom in suid-sentraal Zimbabwe en in die Penhalonga-Nyanga gebied van Nyanga tot die Limpopo-platorand op granietdagsome voor.

## Galery 

Delosperma steytlerae 2009-07-11 03.jpg
Delosperma steytlerae kz01.jpg
Delosperma steytlerae kz02.jpg
Delosperma steytlerae02.jpg

## Verwysings 
## Eksterne skakels 
*
Edzard

**Edzard** is 'n ou Duitse manlike voornaam van Friesiese oorsprong en 'n variant van *Ekkehard*.

## Bekende naamdraers 
### Voornaam 
* Edzard I. (Oos-Friesland) (1461–1528), Hertog
* Edzard II (Oos-Friesland) (1532–1599), Hertog
* Edzard Blanke (1935–2011), Duitse politikus (CDU)
* Edzard Ehrle (* 1995), Duitse akteur
* Edzard Ernst (* 1948), Duits-Britse dokter
* Gralf-Edzard Habben (* 1934), Duitse stadionontwerper
* Edzard Ferdinand (Cirksena) (1636–1668), Duitse adellike
* Edzard Hüneke (* 1971), Duitse acapella-sanger, en skrywer (Wise Guys)
* Edzard Reuter (* 1928), Duitse bestuurder
* Edzard Schaper (1908–1984), Duitse skrywer
* Edzard Schmidt-Jortzig (* 1941), Duitse prokureur en politikus (FDP)
* Edzard Schoppmann (* 1958), Duitse regisseur, akteur en skrywer
* Edzard Visser (* 1954), Duitse klassieke geleerde
* Edzard Wüstendörfer (1925–2016), Duitse teaterakteur en spreker
* Carl Edzard (Ostfriesland) (1716–1744), Prins

### Familienaam 
* Christine Edzard (* 1945), Franse regisseur, draaiboekskrywer en kostuumontwerper
* Cornelius Edzard (1898–1962), Duitse vlieënier
* Dietz Edzard (1893–1963), Duitse skilder
* Dietz-Otto Edzard (1930–2004), Duitse oriëntalis
* Georg Elieser Edzard (1661–1737), Duitse teoloog en sendeling
* Kurt Edzard (1890–1972), Duitse beeldhouer

## Sien ook 
* Edzardus
Enno

**Enno** is 'n ou Duitse manlike voornaam.

## Oorsprong en betekenis 
Enno is 'n ou Oos-Friesiese voornaam, veral van Friesiese hoofmanne. Dit is die kortvorm van die naam Eginhard (of sy gewysigde vorm, Einhard). Die naam beteken "hy wat met die swaard veg". Dit is ook moontlik dat die naam 'n kortvorm van name is wat met Egin- of Ein- begin.

## Die naamdag 
Die naamdag is 14 Maart.

## Bekende naamdraers 
### Voornaam 
* Enno I. (Ostfriesland) (1460–1491), Hertog
* Enno II. (Ostfriesland), (1505–1540), Hertog
* Enno III (Ostfriesland) (1563–1625), Hertog
* Enno Becker (1869–1940), Duitse Prokureur
* Enno Bunger (* 1986), Duitse musikant
* Enno Rudolph Brenneysen (1669–1734), Oos-Friesiese Kanselier
* Enno Bünz (* 1961), Duitse historikus
* Enno Cirksena (1380–1450), Oos-Fries opperhoof
* Enno von Colomb (1812–1886), Pruisiese Luitenant-Generaal en skrywer
* Enno Dirksen (1788–1850), Duitse wiskundige
* Enno Hagenah (* 1957), Duitse politikus
* Enno Heidebroek (1876–1955), Duitse hoërskool onderwyser
* Enno William Hektor (1820–1874), Duitse skrywer
* Enno Hesse (* 1982), Duitse akteur
* Enno Littmann (1875–1958), Duitse Orientalis
* Enno Loewe ster (1928–1993), Duitse Joernalis
* Enno Lolling (1888–1945), Duitse geneesheer en SS lid
* Enno Ludwig (Ostfriesland) (1632–1660), Hertog
* Enno Patalas (* 1929), Duitse film kritikus
* Enno Poppe (* 1969), Duitse komponis en dirigent
* Enno von Rintelen (1891–1971), Duitse beampte
* Enno Rudolph (b. 1945), Duitse filosoof
* Enno Sander (1822–1912), Duitse rewolusionêr van 1848
* Enno Schmidt (* 1958), Duitse kunstenaar
* Enno Siehr (* 1947), Duitse politikus (SPD)
* Enno Stahl (* 1962), Duitse skrywer en joernalis
* Enno Thümler (* 1937), Duitse politikus (CDU)

### Familienaam 
* Ernst Enno (1875–1934), Estniese digter

### Sien ook 
* enno Eisenbahngesellschaft
* Enno und Christa Springmann-Stiftung, Duitse Stigting
* NO 55, DDR-Rockband, wat later *Enno* vernoem is.
Eenkol-nooientjie

Die **Eenkol-nooientjie** (*Chrysiptera unimaculata*) is 'n vis wat voorkom in die Stille Oseaan, die Indiese Oseaan, die Rooisee; meer spesifiek die ooskus van Afrika suidwaarts tot by die suide van KwaZulu-Natal. In Engels staan die vis bekend as die *Onespot demoiselle*.

## Identifikasie 
Die vis word tot 8 cm lank. Die kleur van die onvolwasse en volwasse visse verskil wesenlik. Die volwasse vis is grysbruin tot koolstofgrys met 'n swart, ovaalvormige kol op die agterkant van die dorsale vin.

Onvolwasse visse is geelbruin met 'n neon blou streep vanaf die snoet tot by die agterkant van die dorsalevin. Daar is ook 'n swart kol met 'n blou ring om onder die dorsalevin. Daar is ook 'n kol op die kieudeksel.

Die vis leef in rots kusareas, plat riwwe en getypoele in water wat tot 2m diep en onstuimig is. Die visse is territoriaal en bly altyd digby 'n skuilplek. Hulle is alleenlopers maar kom ook in klein groepies voor en vreet alge en klein ongewerweldes.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* King, Dennis & Fraser, Valda. Struik Nature. 2014 

## Eksterne skakel 
* Chrysiptera unimaculata by Fishbase.
Blousoetbessie

Die **Blousoetbessie** (*Bridelia cathartica* G.Bertol. subsp. *cathartica*) kom voor in KwaZulu-Natal.

Blousoetbessies kom van Soedan tot Namibië en Suid-Afrika in verskeie vorme en ondersoorte voor. Die ondersoort *cathartica* in Suid-Afrika en Mosambiek. Dit is 'n struik of boompie met lang sigsag-takke. Blomme, in klein klompies, is manlik of vroulik, gewoonlik op dieselfde plant. Hulle is groenerig geel. Die vrugte is eiervormig of rond, rooi-pers of swart.

## Variëteite 
Die SANBI-rooilys vermeld drie ondersoorte of variëteite:
* *Bridelia cathartica* G.Bertol. subsp. *cathartica* (LC)
* *Bridelia cathartica* G.Bertol. subsp. *melanthesoides* (Baill.) J.Léonard var. *melanthesoides* (NE}
* *Bridelia cathartica* G.Bertol. subsp. *melanthesoides* (Baill.) J.Léonard var. *melanthesoides* forma *melanthesoides* (NE)

## Verwysings
Blounooientjie

Die **Blounooientjie** (*Chrysiptera glauca*) is 'n vis wat voorkom in die Stille Oseaan, die Indiese Oseaan; meer spesifiek die ooskus van Afrika suidwaarts tot by die noorde van KwaZulu-Natal. In Engels staan die vis bekend as die *Blue damsel*.

## Identifikasie 
Die vis word tot 8&nbsp;cm lank met 'n lang, slank lyf. Die volwasse vis is liggrys met 'n blou skynsel en soms is die boonste helfte van die lyf en kop geel-olyfkleurig. Die onvolwasse vis is hemelblou met 'n neon blou streep vanaf die voorkant van die dorsalevin tot by die snoet.

Die vis leef in rots kusareas, plat riwwe en getypoele in water wat tot 2&nbsp;m diep en onstuimig is. Hulle vreet alge.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Eksterne skakel 
* http://www.fishbase.se/summary/Chrysiptera-glauca.html

## Verwysings
Tweebalk-humbug

Die **Tweebalk-humbug** (*Dascyllus carneus*) is 'n vis wat wydverspreid voorkom in die Indiese Oseaan en die Rooisee; meer spesifiek die ooskus van Afrika suidwaarts tot by sentraal KwaZulu-Natal. In Engels staan die vis bekend as die *Twobar humbug*.

## Identifikasie 
Die vis word tot 7cm lank. Die vis se lyf wit tot bleek met 'n vertikale streep by die pektoralevin se basis en 'n tweede op die agterkant van die lyf. Die middelpunte van die skubbe is gemerk met kort, blou strepies en die dorsale- en analevinne se rante is blou. Hulle leef in aflandige koraalriwwe in water wat 5 tot 35m diep is. Hulle vang soöplankton bokant die rif.

Die visse leef in klein groepies bokant die koraaltakke en vlug na hul skuilings wanneer hulle bedreig voel.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Eksterne skakel 
* http://www.fishbase.se/summary/Dascyllus-carneus.html

## Verwysings
Sebra-humbug

Die **Sebra-humbug** (*Dascyllus aruanus*) is 'n vis wat in die Stille Oseaan, die Indiese Oseaan, die Rooisee en aan die ooskus van Afrika suidwaarts tot by die noorde van KwaZulu-Natal voorkom. In Engels staan die vis bekend as die *Zebra humbug*.

## Identifikasie 
Die vis word tot 8&nbsp;cm lank met drie breë, vertikale bande wat oor die wit lyf strek. Die pensvin is swart en daar is 'n swart kol tussen die oë. Hulle leef in vlak, beskermde strandmere, plat riwwe en aflandige koraalriwwe in water wat 1 tot 20&nbsp;m diep is. Hulle is territoriaal van aard en swem in groepe rond om koraaltakke. Wanneer hulle bedreig word swem die visse tussen die takke in vir beskerming. Hulle vreet soöplankton, alge en bodemongewerweldes.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Eksterne skakel 
* http://www.fishbase.se/summary/Dascyllus-aruanus.html

## Verwysings
BMW X1

Die **BMW X1** is 'n kompakte oorkruiser wat sedert 2009 wêreldwyd vervaardig en bemark word deur BMW in agterwieldryf (*sDrive*) en vierwieldryf (*xDrive*) konfigurasies — nou in sy tweede generasie.

In Noord-Amerika is die X1 BMW se kleinste SUV aangebied, en het 'n lae beginprys van $34,800. Die X1 is ook BMW se eerste SUV wat agterwieldryf as 'n opsie bied (slegs op die sDrive28i model). Die sDrive28i en xDrive28i modelle bied 'n 2.0 L, 241 perdekrag turbo-aangejaagde inlynviersilinderenjin, en die xDrive35i model 'n 3.0 L, 300 perdekrag enkelturbo-aangejaagde inlynsessilinderenjin. Vier verskillende lyne is beskikbaar: die ES/SE Lyn, die Sportlyn, die Luukselyn, en die xLine. Die lyne bied unieke afwerkingsverskille om elk van die ander te onderskei. 'n Agtspoed sport-outomatiese ratkas is beskikbaar op die Noord-Amerikaanse modelle. Die binneruim is soortgelyk aan dié van die huidige BMW 1-Reeks Coupe, ook aangebied in Noord-Amerika. Ontwikkeling het in 2004 begin, met ontwerpwerk sedert 2005. Die finale ontwerpwerk is gedoen deur Richard Kim gedurende 2006 en gevries vir produksie in die middel-2007.

Lêer:BMW X1 xDrive18d (E84) – Frontansicht, 12. Juni 2011, Düsseldorf.jpg|BMW E84, 2009–2015
Lêer:2018 BMW X1 sDrive18i xLine 1.5 Front.jpg|BMW F48, jaar 2015

## Ratkaste 
## Produksie 
Die BMW X1 word by BMW-Werk se Regensburg-aanleg vervaardig.

Die BMW X1 Lang-asafstand word by BMW se Brilliance Tiexi-aanleg in Shenyang vervaardig.

Die BMW X1 xDrive25Le iPerformance word deur BMW Brilliance vervaardig.

## Verwysings
Joubertsbrakbossie

**Joubertsbrakbossie**  (*Aizoon sarcophyllum* voorheen bekend as *Galenia sarcophylla*) is 'n struik uit die vygiefamilie wat inheems aan Suid-Afrika is, maar nie endemies nie. Dit kom veral in die sukkulente Karoo en in die westelike helfte van Suid-Afrika, maar ook in Namibië voor.

Dit is ook een van die spesies wat saam met duinekool kenmerkend aan die gematigde soutmoerasse van riviermondings is.

## Galery 

Aizoon sarcophyllum 15369675.jpg
Aizoon sarcophyllum 1DS-II 2-2444.jpg
Aizoon sarcophyllum 1DS-II 2-3053-01.jpg
Aizoon sarcophyllum 23733266.jpg
Aizoon sarcophyllum 73743224.jpg

## Notas 
## Verwysings 
## Eksterne skakels
Brakslaai

**Brakslaai** is die Afrikaanse naam vir party nouverwante vygiespesies van die genus *Mesembryanthemum*

*Mesembryanthemum crystallinum L.
*Mesembryanthemum nodiflorum L.
*Mesembryanthemum aitonis Jacq. 
*Mesembryanthemum barklyi N.E.Br. 
*Mesembryanthemum guerichianum Pax
CAM-plant

duimnael|Die struktuur van appelsuur
'n **CAM-plant** vermag om snags wanneer dit koeler is koolstofdioksied op te neem en om te sit in malaat, die suurres van appelsuur wat vier koolstofatome besit. Oordag kan die plant sy stomata dighou om vogverlies te verminder maar tog koolstofdioksied aan die ensiem rubisco aanbied om daarmee fotosintese uit te voer. Die malaat word daarby gedekarboksileer en vorm dus die stoormeganisme. 

Dit is 'n aanpassing wat veral by vetplante soos *Mesembryanthemum nodiflorum* aangetref word. Die water wat vetplante in die vakuole van hul weefsels stoor, word dikwels ook gebruik om die snagsgevormde malaat te stoor.

## Verwysings
Blaassel

duimnael|Blaasselle op 'n saailing van *M. guerichianum*
'n **Blaassel** (Eng: *bladder cell*) is 'n spesiale sel op die huid van plante (halofiete) soos *Mesembryanthemum nodiflorum* of *M. guerichianum* wat water en soute bevat wat die plant opslaan. Blaasselle gee aan die plant 'n glinsterende uiterlik. Dit is 'n aanpassing aan die soutige en droë omstandighede waaronder die plant groei.

## Verwysings
Vanwyksbossie

Die **vanwyksbossie** of **vanwyksbrakbossie** (*Aizoon secundum*) is 'n struik uit die vygiefamilie wat inheems, maar nie endemies aan Suid-Afrika is nie, waar dit veral in die Wes-, Oos- en Noord-Kaap en die Vrystaat voorkom. Ook in Namibië, Botswana en Zimbabwe word dit aangetref. In ander dele van die wêreld is dit 'n indringerplant, byvoorbeeld in Florida, Israel, Spanje  en die suidooste van Australië

Dit is 'n klein struikie of kruipplant met 'n stam wat 30-60 cm lank kan word. Dit het blare wat met wit haartjies bedek is. Dit kan 'n digte mat op die grond vorm. Die blare is 1,5-2,2 cm lank en 0,7-0,9 cm breed. Die wit of geel blommetjies is nie opvallend nie.

In Suid-Afrika kom die plant byvoorbeeld naby die Groot-Brak se monding voor, waar dit in die duine aan die ooskant van die monding saam met *Trachyandra divaricata* onderdeel van die heuweltjies se plantegroei is.

## Galery 

Aizoon secundum 1DS-II 5143-01.jpg

## Verwysings
Rooivlerk-koraalnooi

Die **Rooivlerk-koraalnooi** (*Lepidozygus tapeinosoma*) is 'n vis wat voorkom in die Stille Oseaan, die Indiese Oseaan en aan die ooskus van Afrika suidwaarts tot by die suide van KwaZulu-Natal. In Engels staan die vis bekend as die *Redwing coral damsel*.

## Identifikasie 
Die vis word tot 10cm lank en 'n lang lyf, dit lyk nie soos tipiese nooientjie-visse nie. Die lyf is metaalgroen en word meer geel na die agterkant. Die sye aan die onderkant en pens is ligpienk en soms blou. Daar is 'n prominente geel merk op die agterkant van die dorsalevin. Soms verander die vis sy kleur wanneer dit vreet.

Hulle leef in aflandige koraal- en rotsriwwe in water wat 10 tot 30m diep is. Die visse leef in klein groepies saam en swem voortdurend in en uit hul skuiling om soöplankton te vreet.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Eksterne skakel 
* http://www.fishbase.se/summary/Lepidozygus-tapeinosoma.html

## Verwysings
Duinekool

**Duinekool** of **strandkool** (*Trachyandra divaricata* (Jacq.) Kunth) is 'n spesie endemies aan Suid-Afrika. Dit kom in die provinsies Wes-, Oos- en Noord-Kaap voor. Op die SANBI-rooilys is dit as *veilig* (LC) gelys.

Op die oostelike oewer van die Groot-Brakrivier se monding kom dit saam met vanwyksbossie op die heuweltjies van die duine voor.

Dit is 'n indringersoort in Australië en gee daar aanleiding tot neurologiese siektes en lipofusinose onder perde en skape.
In Suid-Afrika en Namibië, waar 'n verwante spesie *T. laxa* aangetref word, kom vergiftigings ook voor, veral in die droë maande Augustus tot Desember. Voor die tyd is dit nogtans smaaklik. Dit is 'n meerjarige plant wat polle vorm tot 80&nbsp;cm hoog met smal, vlesige blare. Die blomstingels is baie vertak en dra klein wit blommetjies wat net kort bloei. Die plant se blomstingels word ook geoes en deur mense geëet.

## Biogeografie 
'n Biogeografiese studie van die plante van die soutmoerasse van Suid-Afrika se riviermondings het aangetoon dat daar verskille is tussen die plantgemeenskappe van die koeler gematigde mondings en die subtropiese soutmoerasse. Duinekool is kenmerkend van die gematigde mondings saam met die spesies: 

**Aizoon sarcophyllum* (Fenzl ex Sond.) Klak
**Frankenia capitata* Webb & Berthel.
**Limonium depauperatum* (Boiss) R.A.Dyer
**Mesembryanthemum nodiflorum* L.
**Micranthus junceus* (Baker) N.E.Br.
**Moquiniella rubra* (A.Spreng.) Balle
**Moraea lewisiae* (Goldblatt) Goldblatt
**Nylandtia spinosa* (L.) Dumort.
**Odyssea paucinervis* (Nees) Stapf
**Oncosiphon suffruticosum* (L.) Källersjö
**Paspalum distichum* L.
**Persicaria lapathifolia* (L.) Gray
**Polygonum aviculare* L.
**Pteronia glabrata* DC
**Ruschia glauca* L.Bolus
**Ruschia tenella*
**Ruschia subpaniculata* L. Bolus
**Salicornia uniflora* Toelken
**Salsola aphylla* Spreng.
**Senecio sarcoides* C.Jeffrey
**Senecio burchellii* DC.
**Vanzijlia annulata* (A.Berger) L.Bolus
**Xanthium strumarium* L.

## Verwysings 
## Eksterne skakels
Mesembryanthemum nodiflorum

'''*Mesembryanthemum nodiflorum,* L.''' is 'n plantjie uit die vygiefamilie wat aan Suid-Afrika inheems maar nie endemies is nie. Dit kom veral in die Noord-Kaap en die Wes-Kaap  voor en is op die SANBI-rooilys as *veilig* (LC) gelys.
Saam met ander spesies van die genus word dit dikwels in Afrikaans **brakslaai** genoem.

In die droë Karoo is dit een van die hoofkomponente wat deur skape bewei is.

Dit is ook een van die spesies wat saam met duinekool kenmerkend aan die gematigde soutmoerasse van die riviermondings is.

*M. nodiflorum* kan in droë en soutige omstandighede groei en besit groot blaasselle wat die plant se velletjie 'n glinsterende aanblik gee. Die lewende plant slaan sout in sy blaasselle op wat ná sy afsterwe weer in die grond tereg kom. Dit verhoed dat ander plante op sy plek kan groei. Die plant kan ook van C3-fotosintese oorskakel op CAM-fotosintese. Dit verminder vogverlies en verhoog sy oorlewenskanse. By droogte skakel die plant na CAM oor en fokus op die vervaardiging van saadjies.

## Verspreiding 
In Afrika is die plant inheems in Algerië, Egipte, Kanariese Eilande, Libië, Madeira, Mauritanië, Marokko, Namibië, Selvagens, Suid-Afrika, Tunisië en Wes-Sahara.

Buite Afrika is die plant inheems in die Baleariese Eilande, Oos Egeïese eilande, Frankryk, Griekeland, Persiese Golfstate, Iran, Irak, Italië, Joego-Slawië, Korsika, Kreta, Koeweit, Libanon, Oman, Saoedi-Arabië, Sardinië, Sisilië, Sinai, Sirië, Spanje Staat Palestina  en Turkye.

Die plant is 'n indringerspesie in Australië, Kalifornië en op sommige eilande in die Atlantiese Oseaan.

## Galery 

Mesembryanthemum nodiflorum (La Fajana) 02 ies.jpg|
Mesembryanthemum nodiflorum kz7.JPG|
Betancuria village - Calle General Primo De Rivera - Mesembryanthemum nodiflorum 01 ies.jpg|
Mesembryanthemum nodiflorum kz11.jpg
Mesembryanthemum nodiflorum kz18.jpg

## Verwysings
2017 Formule Een-seisoen

80px|linksregs|120px

Die **Formule Een-seisoen van 2017** het uit 20 Grands Prix-wedrenne bestaan, wat oor alle wêrelddele, behalwe Afrika, plaasgevind het.
[duimnael|280px|[Mercedes AMG Petronas F1-span|Mercedes-Benz was die huidige vervaardigerskampioen in die F1-Wêreldkampioenskapsreeks. Hier afgeneem is hul 2017-renmotor, bestuur deur Valtteri Bottas.]]

## Kalender en uitslae 
## Ingeskrewe spanne en renjaers 
Die volgende spanne en renjaers het aan die FIA Formule 1-wêreldkampioenskap in 2017 deelgeneem:

*Opmerking:*
* Pirelli is die enigste bandverskaffer in 2017.

### Veranderinge van renjaers in 2017 
; Van funksie verander
* Jenson Button: McLaren-Honda → McLaren-Honda *(reserwejaer)*
* Nico Hülkenberg: Force India-Mercedes → Renault

; Nuut/terugkerend na Formule 1
* Lance Stroll: Europese Formule 3-kampioenskap → Williams-Mercedes
* Sauber het 'n Ferrari-kragbron van 2016 gebruik.

## Verwysings
Harold Porter Botaniese Tuin

duimnael|Inheemse woud in die Harold Porter Botaniese Tuin.

Die **Harold Porter Botaniese Tuin** is bekend om die Kaapse fynbos.

Hierdie tuin lê in die Kogelberg-natuurreservaat, by Bettysbaai en langs Clarence-rylaan (R44). Dit beslaan amper 200&nbsp;ha en strek van die berge tot by die kus. Met wandelpaadjies kan die kranse, klowe, heideveld, woud, stroompies en bergpoele bereik word. Buiten die fynbos, is daar al 60 voëlspesies aangeteken en kom daar ystervarke, muskeljaatkatte, muishonde, dassies, bobbejane en slange voor.

In 1939 het Harold Nixon Porter, Jack Clarence en Arthur Youldon die beheer gekry oor 'n stuk grond tussen Rooiels en Palmietrivier. Na Porter se dood het dit in 1959 onder beheer van SANBI gekom. Die plaaslike munisipaliteit het later aanliggende stukke grond by die tuin gevoeg.

## Galery 

Lêer:Rapanea trees and waboom in Harod Porter gardens.jpg|Waboom (*Protea nitida*)
Lêer:Rapanea melanophloeos tree - Harold Porter garden South Africa 2.jpg|Kaapboekenhout (*Rapanea melanophloeos*)

## Bibliografie 
* www.kbrc.org.za
* www.sanbi.org
* Bird List / Voëllys, Harold Porter Botaniese Tuin
Halfmaan-nooientjie

Die **Halfmaan-nooientjie** (*Neopomacentrus cyanomos*) is 'n vis wat wydverspreid voorkom in die Indiese Oseaan, die Rooisee en aan die ooskus van Afrika suidwaarts tot by KwaZulu-Natal. In Engels staan die vis bekend as die *Crescent damsel*.

## Identifikasie 
Die vis word tot 10cm lank. Die vis se lyf is lank en is donkerbruin. Elke skub op die lyf het 'n blou kolletjie op. Die agterste rante van die dorsale- en analevinne is geel asook die rante van die stertvin. Daar is ook 'n donker groen to bruin vlek op die boonste rant van die kieue deksel. Daar is kleur variasies tussen die populasie wat wissel tussen die geografiese areas.

Hulle leef in aflandige koraal- en rotsriwwe asook skeepwrakke in water wat 5 tot 30m diep is. Hulle is gewoonlik alleenlopers maar kom ook in klein groepies voor. Die vis vreet soöplankton.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Eksterne skakel 
* http://www.fishbase.se/summary/Neopomacentrus-cyanomos.html

## Verwysings
Canon EF-800 mm-lens

regs|200px300px|regs
Die **Canon EF 800mm 5.6 L IS USM-lens** is 'n supertelefotolens wat deur Canon Inc. vervaardig word.

Dit is vrygestel teen 'n voorgestelde kleinhandelprys van VS$11,999, maar verkoop nou teen VS$12,999.

## Tegniese inligting 
Die **EF 800mm 5.6 L IS USM** is 'n professionele L-reekslens wat in Junie 2008 in die mark vrygestel is. Die lens word met 'n magnesiumallooibakwerk en -passings en met plastiekkante en -skakelaars vervaardig.

Kenmerke van hierdie lens is: 'n wye rubberfokusring wat gedemp is, 'n fokusafstandvenster, die vermoë om die fokusreeks te beperk, 'n fokus-geprogrammeerde meganisme, 'n beeldstabiliseerder wat effektief is tot op vier stoppe, driepootbespeuring, 'n AF-stopskakelaar, en weerverseëling. 'n Maksimum lensopening van 5.6 gee hierdie lens die vermoë om diepte van veldeffekte te skep.

Die optiese konstruksie van die lens bevat twee fluoriet lenselemente, en "Super UD" (Ultra lae verspreiding) en UD-lenselemente. Die lens gebruik 'n interne fokusstelsel aangedryf deur 'n ringtipe-USM-motor. Hierdie lens is versoenbaar met die Canon Verlenger EF tele-omskakelaars.
Varkgras

**Varkgras** of **voëlduisendknoop** (*Polygonum aviculare*) is 'n kruidplant uit die duisendknoopfamilie *Polygonaceae*. Die plant is inheems aan Eurasië, maar is 'n indringerplant in Noord-Amerika en in dele van die Suidelike Halfrond, soos Suid-Afrika en Australië.

Dit is 'n eenjarige of soms meerjarige plant wat vinnig plekke koloniseer waar die grond saamgedruk of opgegrawe is. Dit is dikwels die eerste saadplant om te ontkiem. Sy worteltjies is baie fyn en kan in saamgedrukte grond goed deurdring. Dit lyk na 'n grasmat, maar dit is nie 'n monocot nie. Die plant het klein pienk tot wit blommetjies.

## Verspreiding 
In Afrika is die spesie inheems in Algerië, Egipte, Eritrea, Ethiopië, Marokko, Libië en Tunisië.

## Galery 

Polygonum aviculare (4972494994).jpg|
Polygonum-aviculare-root-system.JPG|
Polygonum aviculare, Gewoon varkensgras plant.jpg|
20131017Polygonum aviculare7.jpg|

## Verwysings
Canon EF-600 mm-lens

Die ** Canon EF 600mm** is 'n supertelefotolens gemaak deur Canon Inc. Die lens het 'n EF-passing wat werk met die EOS lyn van kameras.
* Die 4L USM lens is in November 1988 vrygestel teen 923&nbsp;000 jen.
* Die 4L IS USM lens is in September 1999 vrygestel (1&nbsp;290&nbsp;000 jen).
* Die 4L IS USM II lens is in Februarie 2011 aangekondig (VS$12&nbsp;999 teen vrystelling, nou VS$11&nbsp;499).

## Spesifikasies 
links|duimnael|600px|Canon EF 600mm f/4L IS USM II lens binne-in

## Verwysings
Netvlies

[duimnael|Deursnee van 'n oog
netvlies&nbsp;(retina),
[Iris (anatomie)|reënboogvlies&nbsp;(iris),
horingvlies&nbsp;(cornea),
geel&nbsp;vlek&nbsp;(macula&nbsp;lutea),
oogsenuwee,
lens,
pupil
]]

Die **netvlies** (ook **retina** genoem), is die binneste laag van die oog wat kelkievormig van agter na voor tot by die siliêrliggaam strek. Die retina bestaan uit ligsensitiewe reseptororgaantjies, wat as keëltjies en stafies bekend staan. Die orgaantjies bevat pigmente wat deur lig in chemiese stowwe opgebreek word vir die opwekking van senu-impulse (lig energie word dus omgeskakel na elektriese energie). Die elektriese impulse word dan na die brein gelei vir vertolking. Tydens vertolking word die elektriese impulse omgeskakel in beelde wat dan waargeneem word. Benewens die reseptore, is daar 'n donker gepigmenteerde laag teenaan die choroïed wat verhoed dat die ligstrale weerkaats en versprei (retinale pigmentepiteellaag). Die retina is baie dun en kan net soos nat kladpapier by hantering skeur.
Limonium depauperatum

***Limonium depauperatum*** is 'n laventelbosspesie, endemies aan Suid-Afrika wat op die SANBI-rooilys as *bedreigde spesie* (EN) gelys is.

Die spesie is kenmerkend aan die moerasse van die kusfynbos se riviermondings. Dit kom net op vier plekke op die Kaapse Vlakte en die weskus van die Wes-Kaap voor. Dit is daar deur die landbou en die stedelike ontwikkeling bedreig.
Dit groei in een van die sones wat 'n soutmoeras kenmerk, ongeveer driekwart opwaarts vanaf die waterlyn. *L. depauperatum* is die westelike spesie, aan die suidkus van die Kaap word dit deur *L. linifolium* vervang en aan die ooskus deur *Limonium scabrum*.

## Verwysings
Brakblommetjie

Die **brakblommetjie** (*Limonium anthericoides*) is 'n laaggroeiende plant wat aan die suidkus van Suid-Afrika voorkom.

Op die SANBI-rooilys word dit as *bedreig* (EN) gelys. Dit is endemies aan Suid-Afrika en groei in die kusfynbosstreek die Agulhasvlakte naby Elim. Dit groei steeds op net vyf plekke, maar word deur indringerspesies en beweiding bedreig Die spesie is deel van die fynbos.

## Verwysings
Anemoonvygie

Die **anemoonvygie** (*Jordaaniella anemoniflora* (L.Bolus) Van Jaarsv.) is 'n vetplantjie uit die vygiefamilie *Aizoaceae*. Op die SANBI-rooilys word dit as endemies aan die Suid-Afrikaanse Wes-Kaap en as "CR PE" gelys wat wil sê dat dit *kritiek bedreigd, moontlik (in die wildernis) uitgestorwe* is.

Hierdie vygie het vanaf Macassar tot Hermanus aan die Kaap voorgekom, maar pogings om die laaste bekende populasie te red het gefaal. Die spesie is reeds in 1924 beskryf en in Kirstenbosch gekweek. Verstedeliking en ontwikkeling van die streek rondom Hermanus het die populasies van sy leefgebied ontneem. Dit word nogtans nou ook in kustuine aangeplant.

## Galery 

Jordaaniella anemoniflora 8.jpg|
Jordaaniella anemoniflora - extinct - Cape Town 3.JPG|
Jordaaniella anemoniflora with Aloe juddii.jpg|

## Verwysings
Smalbalk-nooientjie

Die **Smalbalk-nooientjie** (*Plectroglyphidodon dickii*) is 'n vis wat wydverspeid voorkom in die westelike Stille Oseaan, die Indiese Oseaan en aan die kus van Oos-Afrika suidwaarts tot die suide van KwaZulu-Natal. In Engels staan die vis bekend as die *Narrowbar damsel*.

## Identifikasie 
Die vis word tot 11cm lank en sy lyf is taankleurig terwyl die rante van die skubbe donker is. Daar is 'n vertikale swart streep net voor die basis va die stertvin. Die volwasse visse het 'n geel stertvin terwyl die onvolwasse s'n wit is. Hulle leef in rots kus areas en vlak aflandige riwwe in water wat 2 tot 18m diep is. Hulle is alleenlopers maar kan ook in klein groepies voorkom. Die visse is territoriaal van aard en vreet alge en klein bodem ongewerweldes.

Die vis kan verwar word met die breëbalk-nooientjie (*Plectroglyphidodon johnstonianus*).

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Eksterne skakel 
* http://www.fishbase.se/summary/Plectroglyphidodon-dickii.html

## Verwysings
2017 Australiese Grand Prix

Die **2017 Formule Een Australiese Grand Prix** het op 26 Maart 2017 by die Albert Park-straatrenbaan in Melbourne, Australië plaasgevind. Dit was die eerste wedren van die 2017-kampioenskapseisoen gewees.

## Bande beskikbaar gestel 
Pirelli het die volgende bande aan alle spanne in Melbourne verskaf:

## Kwalifisering 
## Renuitslag 
## Puntestand na die Grand Prix 
### Renjaers 
### Vervaardigers 
## Verwysings
Juweel-nooientjie

Die **Juweel-nooientjie** (*Plectroglyphidodon lacrymatus*) is 'n vis wat wydverspreid in die Stille Oseaan en Indiese Oseaan voorkom; meer spesifiek aan die kus van Oos-Afrika suidwaarts tot sentraal KwaZulu-Natal. In Engels staan die vis bekend as die *Jewel damsel*.

## Identifikasie 
Die vis word tot 10cm lank en die vis lyf is meer slank as rond. Dit is bruinkleurig wat verander na taan of wit aan die agterkant. Daar klein, blou kolletjies op die boonste gedeelte van die lyf wat neig om te verdwyn soos die vis verouder. 

Hulle leef in vlak, tropiese strandmere en aflandige koraalriwwe in water wat 5 tot 20m diep is. Hulle word gevind waar daar 'n mengsel is van alg- en koraal bedekte rommel is. Die visse is alleenlopers maar kan ook in pare voorkom. Hulle vreet alge en klein ongewerweldes.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Eksterne skakel 
* http://www.fishbase.se/summary/Plectroglyphidodon-lacrymatus.html

## Verwysings
Ferreirasdorp

**Ferreirasdorp** is 'n voorstad van Johannesburg in Suid-Afrika, in die voormalige "Area 9".

Ferreirasdorp is gestig deur Col. I.P Ferreira in 1886

## Verwysings
Fairview, Johannesburg

[320px|links|duimnael|'n Uitsig uit die brandweertoring in Fairview op onder meer die [NG gemeente Jeppestown|Jeppestownse kerk omstreeks 1912.]]

duimnael|links|270px|Op hierdie straatkaart van Johannesburg van 1896 word die name Fairview sowel as Fawcus Township aangedui.

[duimnael|links|220px|Die destydse [NG gemeente Jeppestown se kerkgebou op die hoek van Corrie- en Op de Bergenstraat is 'n provinsiale erfenisterrein.]]

**Fairview** is 'n voorstad van Johannesburg in Suid-Afrika, in die voormalige "Area 9". Fairview word begrens deur Troyeville in die noorde, Reynolds View in die ooste, Jeppestown in die suide en New Doornfontein in die weste. Fairview is sowat 3 km oos van Johannesburg se stadsaal geleë.

Die destydse NG gemeente Jeppestown se kerkgebou is in Fairview geleë en is al beskryf as een van die mooiste kerke in Johannesburg.

## Geskiedenis 
Die voorstad is omstreeks 1895 of vroeg in 1896 aangelê deur M.H. Fawcus en oorspronklik Fawcus Town (of Township) genoem. Volgens *The Star* van November 1896 is erwe teen 'n gemiddelde prys van £300 elk verkoop en sommige selfs teen £450. Fawcus was getroud met ’n vrou van die eiland Sint Helena, wat later as “kleurling” geklassifiseer sou gewees het. 

Ná die Tweede Vryheidsoorlog, toe die sosiale kleurskeidslyn strenger toegepas is, het hy sy vrou en gesin geneem en met die geld wat hy uit die verkoop van sy grond en ontwikkeling van Fawcus Township gemaak het, verhuis na Jamaika en later Trinidad, waar hy oorlede is. In 1909 het sy weduwee na Johannesburg teruggekeer en sonder welslae probeer om die ou naam van die dorpsgebied te herstel, wat intussen herdoop is tot Fairview. 

Dit is nou ’n minder gegoede, vervalle residensiële voorstad met sakeondernemings en werkwinkels aan Commissionerstraat, wat uit die middestad hierdeur loop. ’n Groot brandweerstasie met ’n hoë toring is op ’n hoogte aan die oostelike kant van Commissionerstraat gebou.

## Verwysings
Gousblom

**Gousblomme** (veral genus *Arctotis*) in die Suid-Afrikaanse opsig, is blomplante uit die familie *Asteraceae*, en veral die *Calenduleae*- en *Arctotideae*-tribusse daarvan, wat groot, geel blomhofies voortbring en in die suidweste van Suid-Afrika aangetref word. As Suid-Afrikaanse volksnaam is dit aanvanklik toegepas op spesies in die genera *Arctotis* en *Gazania*, maar is later ook toegepas op spesies in die genera *Arctotheca* en *Dimorphotheca*, en tussen 13&nbsp;000 en 20&nbsp;000 spesies. Dit is versprei oor die meeste vastelande van die wêreld en sluit sulke wyduiteenlopende plante soos kropslaai, sonneblomme en madeliefies in.

Meer as 200 genera word in Suid-Afrika aangetref. Hoewel die naam gousblom dikwels gebruik word vir die plantfamilie *Asteraceae*, word met gousblomme meestal bedoel die kleiner geel, wit en helderoranje veldblomme en daaruit ontstaande en gekweekte hibrides, wat genera soos *Arctotis*, *Dimorphotheca*, *Gazania*, *Arctotheca*, *Gerbera*, *Helichrysum* en *Phaenocoma* insluit. Kenmerkend vir alle gousblomagtiges is die saamgestelde bloeiwyse. 

Die saamgestelde blomme van die meeste van die spesies is op kenmerkende wyse gerangskik. Aan die bokant van elke blomsteel is daar 'n blombodem waaruit 'n groot aantal klein gousblom blommetjies, elk 'n volledige blom, dig langs mekaar groei. Saam vorm hulle die blomhofie. By die madeliefie, byvoorbeeld, is die skyfblommetjies klein, en die vyf kroonblare is vergroei tot 'n dun, buisvormige blomkroon. Die buitenste straalblomme is heelwat groter en hulle kroonblare is vergroei tot lintvormige uitsteeksels en vorm 'n kleurvolle ring om die blomhofie. Elke blom het vyf meeldrade; die helmknoppe voeg rondom die styl saam en elke vrugbeginsel bevat net een saadjie.

## Suid-Afrikaanse spesies 
Die naam word vir sommige Suid-Afrikaanse inheemse spesies gebruik.

### Galery van *Arctotis*-spesies 

დათვისყურა Arctotis acaulis Renoster Marigold.JPG|*A. acaulis*Gousblom, botterblom, renostergousblom, ens.
Arctotis arctotoides KirstenboschBotGard09292010C.jpg|*A. arctotoides*Bittergousblom, botterblom
Arctotis stoechadifolia P. J. Bergius, Frühlingsblüte West Coast N.P. P1030626.JPG|*A. stoechadifolia*Kusgousblom, bietou, wildemagriet, ens.
Arctotis hirsuta - Karoo - SA.jpg|*A. hirsuta*Gousblom, grysblaargousblom
Arctotis venusta0.jpg|*A. venusta*Gousblom,witgousblom

## Die sierplant *Calendula officinalis* 
Die naam word ook vir 'n spesie gebruik wat waarskynlik uit Europa stam, *Calendula officinalis*, waarvan baie kultivars as tuinplante gekweek word.

### Galery van *Calendula officinalis* 

20-Flower0204.jpg|
Calenduala officinalis.jpg|
Calendula A.JPG|
Calendula K.JPG|
Calendula officinalis-2.JPG|
Peru - Cusco 170 - flowers in the plaza (8111360679).jpg|

## Verwysings
Voorkomsgebied

Die **voorkomsgebied** van 'n takson is die gebied waarbinne dit voorkom.

Die IUBN gee daarvoor twee verskillende definisies.

* Die eintlike **voorkomsgebied**  (*EOO: extent of occurrence*) wat gevorm word deur op 'n kaart met plekke waar die spesie aangetref is 'n minimale lyn te trek wat al die waarnemings omsluit. Soms kan daar twee of meer geskeie voorkomsgebiede wees. 
* Die **voorkomsoppervlakte** (*AOO: area of occurrence*) wat bepaal word deur binne die voorkomsgebied vierkante aan te bring en die aantal vierkante wat daadwerklik beset word deur die spesie op te tel. Rondswerwende indiwidue word nie meegereken.

Die verskil is belangrik omrede die spesie binne sy voorkomsgebied gewoonlik nie orals effens voorkom nie, maar net op bepaalde plekke waar geëiende habitat voorhande is. Indien die habitat bedreig word, kan die voorkomsoppervlak verminder en die voorkomsgebied yler bevolk raak.

Die grootte van die voorkomsgebied en -oppervlakte is 'n belangrike maat vir die bepaling van die bewaringstatus van 'n spesie.

## Verwysings
Kusgousblom

Die **kusgousblom** (*Arctotis stoechadifolia*) is 'n blomplant wat endemies aan Suid-Afrika is. Dit is een van de vele blomplante wat met gousblom aangedui word. Op die SANBI-rooilys word dit as  *veilig* (LC) gelys en dit kom in die Wes-Kaap voor, veral langs die kus tussen Langebaan en Kaapstad. Dit vorm aan die kus silwergrys matte op die grond wat meer as 'n meter breed kan word en 35&nbsp;cm hoog kan word. Dit kry madeliefieblomme in die lente wat roomwit of liggeel kan wees. Soos by al die *Arctotis*-spesies gaan die blomme in sonlig oop en buig die blomhoofies neer as sy saad gaan vorm. Hierdie spesies word dikwels in tuine gebruik en is in verskillende kleure beskikbaar. In Kalifornië en Australië het dit indringerstatus gekry.

Die beweidingskapasiteit is gering:

## Galery 

Arctotis grandis 'Blue-eyed African daisy' (Compositae) leaves.JPG
Arctotis grandis 'Blue-eyed African daisy' (Compositae) plant.JPG
Arctotis grandis 'Blue-eyed daisy' (Compositae) flower.JPG
Arctotis grandis 090812 (cropped).jpg
Arctotis grandis, Zulu Prince.jpg
Arctotis-grandis-20080328.JPG

## Verwysings
C.A. Groenewald

**Coenrad Adolph Groenewald** is 'n Afrikaanse skrywer. Hy skryf verhale onder sy eie naam asook die skuilname **Adolf Koen** en **Justus van Rhyn**.

## Skryfwerk 
Onder sy eie naam skryf hy die bundel kortverhale *Stilrooi aarde*, wat hoofsaaklik handel oor onvergenoegdes, veral in die liefde. *Harte van staal* is ’n avontuurroman wat die lotgevalle van Jan Jacobz beskryf. Na die Anglo-Boereoorlog verhuis hy na Duits-Oos-Afrika (later Tanganjika  en deesdae Tanzanië), omdat hy in sy eie land ten onregte as ’n verraaier aangesien word. In sy aangenome land laat hy hom vir politieke wanpraktyke misbruik deur ’n gewetenlose skurk. Boeiende jagervarings uit die dagboek van ’n grootwildjagter word ook in die verhaal ingewerk. Die spannende verhaalgegewe vergoed vir gebrekkige karaktertekening.

Hy is verantwoordelik vir ’n groot aantal vertalings van hoofsaaklik kinderverhale in Afrikaans. *Die lewenswonder* is didakties van aard en gemik op die opvoeding in seksuele etiek by kinders.

## Publikasies 
## Bronnelys 
### Boeke 
* Dekker, G. *Afrikaanse Literatuurgeskiedenis*. Nasou Beperk. Kaapstad. Elfde druk. 1970.
* Kannemeyer, J.C.: *Geskiedenis van die Afrikaanse literatuur 2*. Academica, Pretoria, Kaapstad en Johannesburg. Eerste uitgawe. Eerste druk. 1983.
* Nienaber, P.J. et al: *Perspektief en Profiel*. Afrikaanse Pers-Boekhandel. Johannesburg. Derde hersiene uitgawe. 1969.

### Verwysings
J.J. Kruger

**Johannes Jacobus Krüger** is ’n Afrikaanse skrywer van Bloemfontein.

## Skryfwerk 
“*Danster en sy Sleepsel*” is ’n roman oor die San Danster se lewe wat handel oor ’n tyd, ’n groep mense en rasseverhoudings wat vir altyd verby is. Danster trek met sy gesin van Katrivier na die Hantam en word skaapwagter op die plaas van baas Apie van Rietvlei. Op tradisionele paternalistiese wyse word Danster uitgebeeld as ’n onbeskaafde mens wat dagga rook en sy plig verwaarloos as die baas nie daar is nie, maar terselfdertyd al sy skape op die naam ken en ’n uitgebreide kennis van die natuur en die diere besit. Hy het ook allerhande bygelowe, maar onder die leiding van die baas kom hy tog geleidelik tot bekering. Die ernstige en humoristiese tonele in die boek word goed afgewissel.

Hy skryf verskeie boeke vir die jeug in die “*Kennis vir almal*”-reeks. Dit sluit in “*Fratse met wilde diere*”, ’n meer realistiese uitbeelding van die diere op populêr-wetenskaplike lees geskoei, “*Donse*”, “*Die ruggraat-kamp*”, “*Oerwoud-reuse*”, “*Reptiel-petaljes*”, “*Slagtande*”, “*Veldworstelaars*” en “*Die wildkamp*”.

## Publikasies 
## Bronnelys 
### Boeke 
* Beukes, Gerhard J. en Lategan, F.V. “Skrywers en rigtings” J.L. van Schaik Bpk. Pretoria Eerste uitgawe 1952
* Dekker, G. “Afrikaanse Literatuurgeskiedenis” Nasou Beperk Kaapstad Elfde druk 1970
* Nienaber, P.J. et al “Perspektief en Profiel” Afrikaanse Pers-Boekhandel Johannesburg Derde hersiene uitgawe 1969
* Van Coller, H.P. (red.) “Perspektief en Profiel Deel I” J.L. van Schaik-Uitgewers Pretoria Eerste uitgawe 1998

### Tydskrifte en koerante 
* Krüger, J.J. “’n Skrywer se verweer” “Die Vaderland” 29 Desember 1939

### Internet 
* Worldcat: http://www.worldcat.org/identities/lccn-no2008-42544/

### Resensies
Rykie Roux

**Rykie Roux**, die skuilnaam van Marisa Haasbroek, is ’n Afrikaanse skryfster van liefdesverhale.

## Lewe en werk 
Marisa Haasbroek word groot in Pretoria en studeer aan die Universiteit van Pretoria. Vir vyf jaar bly sy in Malmesbury in die Wes-Kaap, waarna sy terugkeer na Pretoria. Sy is redakteur van verskeie korporatiewe tydskrifte, maar word later vryskutskrywer wat benewens romans en kortverhale talle artikels vir tydskrifte skryf. Sy is getroud met die ingenieur Dries Roux en hulle het twee kinders, Johannes en Annamaria, wat sy tuis onderrig.

Die gesin woon eers in die voorstad Moot, maar trek later na Kleinfontein, wat sowat 30&nbsp;km suidoos van Pretoria geleë is. Hierdie dorp is soortgelyk aan Orania en is ’n kultuurnedersetting vir wit Afrikaners. Op vrywillige basis is sy die kommunikasiebeampte van Kleinfontein. Borskanker word by haar gediagnoseer en sy deurgaan die gehele pynlike behandeling om dit te oorkom. Sy en haar man bly vanaf 2015 vir twee jaar in Washington DC in die Verenigde State van Amerika, waar haar man tydelik werk.

## Skryfwerk 
Wanneer die kinders gebore word, werk sy van die huis af en begin dan om artikels en kortverhale vir tydskrifte soos *Sarie*, *Rooi Rose* en *Finesse* te skryf. Haar eerste kortverhaal word deur *Sarie* gepubliseer, waarna sowat dertig ander volg, insluitende *Erik se T-hemp* wat aanvanklik in 1999 in *Sarie* gepubliseer is. Mettertyd beproef sy langer werk en begin so om romanses te skryf.

### Liefdesverhale 
In *Naweekbruik* trou die argitek-student, Andreas Steyn, vinnig in die geheim met sy professor se dogter, Marguerite. Andreas het ’n verlede en dinge loop lelik skeef wanneer Marguerite al die skinderstories oor haar man begin glo.

*Trofeevrou* gaan oor die bedorwe rykmansdogter en kampioen perderuiter, Inez. Sy sien die aantreklike kelner by haar verjaardagpartytjie vir ’n gas aan, dans met hom en jak hom dan af. Haar paadjie kruis later weer met Wim Meintjies. Hierdie keer is sy die een wat kerkmuisarm is en hy hou haar toekoms in die holte van sy hande.

*Tango met ’n chirurg* se hoofkarakter is die mediese student Salome. Die lektore gee haar opdraande, veral dr. Bart de Lange en professor Tjaart Dekker, maar sy verwerk haar frustrasies en leef haar uit in iets wat sy goed kan doen, naamlik die tango.

### Jeugverhaal 
Sy skryf ook die jeugverhaal *Iewers vlieg daar fairy dust*, wat sy onder haar eie naam publiseer. Elmien droom daarvan om eendag ná skool ’n dokter te word.  Sy bly egter in haglike omstandighede in ’n wit plakkerskamp (Hoewe 717), waar sy die aantreklike Ruan ontmoet en uit die nare oom Bok se vatterige kloue moet probeer bly. Hierdie roman wen in 2015 die ATKV-Kinderboektoekenning vir graad 8-10.

## Publikasies 
### Rykie Roux 
### Marisa Haasbroek 
* *Iewers vlieg daar fairy dust*, 2014

## Bron 
* Beeld: http://152.111.1.88/argief/berigte/beeld/2006/04/12/KA/04/03.html

## Verwysings
Tuinroete Botaniese Tuin

Die **Tuinroete Botaniese Tuin** lê in die hartjie van George.

In die tuin word klem gelê op plante wat endemies is in die Suid-Kaap. Daar is 'n kwekery, 'n herbarium, die Moriarty-omgewingsentrum, 'n kruieversameling en staproetes. Watervoëls het hulle tuisgemaak in die twee damme wat oorblyfsels is van die dorp se aanvanklike watervoorsieningstelsel. 'n Borsbeeld van William John Burchell herdenk sy besoek in 1811 aan die pasgestigte dorp. Voorheen was die tuin bekend as die Van Kervel-natuurtuin.
duimnael|'n Blom in die botaniese tuin.

## Bibliografie 
* www.botanicalgarden.co.za
* www.sa-venues.com